Σώστρατος ο Πελληνεύς

Ο Σώστρατος ήταν αρχαίος έλληνας ολυμπιονίκης, από την Αχαϊκή Πελλήνη. Είχε νικήσει στους αγώνες της Ολυμπίας στην 80η Ολυμπιάδα το 460 π.Χ. στο στάδιο παίδων. 

Σύμφωνα με τον Παυσανία ο Σώστρατος πέτυχε ολυμπιακή νίκη για τους Αχαιούς μετά από πολλά χρόνια, αφού σύμφωνα με τον μύθο το 756 π.Χ. στην 6η Ολυμπιάδα είχε νικήσει ο Οιβώτας ο Δυμαίος αλλά οι Δύμαιοι δεν τον τίμησαν όπως έπρεπε και αυτός τους καταράστηκε να μην ξανακερδίσει Αχαιός σε Ολυμπιακούς Αγώνες. 

Η μυθολογία λέει ότι η κατάρα έπιασε και έτσι οι Αχαιοί αναγκάστηκαν να προσφέρουν κι άλλες τιμές αλλά και άγαλμά του έστησαν στην Ολυμπία. Τότε ήταν που κέρδισε ο Σώστρατος στο στάδιο παίδων σπάζοντας την κατάρα.

Παραπομπές 

Αρχαίοι Αχαιοί ολυμπιονίκες
Αρχαίοι Έλληνες Ολυμπιονίκες
Πελλήνη
Αρχαίοι ολυμπιονίκες του σταδίου παίδων
Αρχαίοι ολυμπιονίκες (5ος αιώνας π.Χ.)